CELEX: 52018PC0782
Language: sl
Date: 2018-11-28
Title: 

EVROPSKA KOMISIJA
            Bruselj, 28.11.2018
            COM(2018) 782 final
            2018/0401(NLE)
            Predlog
            SKLEP SVETA
            o določitvi sestave Odbora regij
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Člen 305 Pogodbe o delovanju Evropske unije (v nadaljnjem besedilu: PDEU) določa, da število članov Odbora regij (v nadaljnjem besedilu: odbor) ne sme preseči 350. 
            
            
               Sestava odbora je bila do začetka veljavnosti Lizbonske pogodbe določena v Pogodbah. Od takrat drugi odstavek člena 305 PDEU določa, da Svet na predlog Komisije soglasno sprejme sklep, s katerim določi sestavo odbora.
            
            
               Treba je opozoriti, da člen 300(5) PDEU določa, da pravila, ki urejajo sestavo posvetovalnih organov, „redno preverja Svet ob upoštevanju gospodarskega, socialnega in demografskega razvoja v Uniji. Svet na predlog Komisije v ta namen sprejema sklepe.“
            
            
               Z učinkom z dne 1. julija 2013 je bila s členom 24(1) Akta o pogojih pristopa Republike Hrvaške
                  1
                prilagojena sestava odbora, s členom 24(2) pa je bilo določeno začasno povečanje števila članov odbora na 353 zaradi upoštevanja pristopa Republike Hrvaške. Za obdobje 2015–2020 je Svet 16. decembra 2014 sprejel sklep o določitvi sestave odbora
                  2
               , da bi se upoštevalo največje dovoljeno število članov iz Pogodbe, tj. 350. To je pomenilo zmanjšanje števila članov za en sedež za delegacije Estonije, Cipra in Luksemburga.
            
            
               Sedanji mandat odbora se konča 25. januarja 2020. Zato mora Svet pravočasno sprejeti sklep o sestavi odbora, in sicer preden začne postopek za naslednji mandat odbora za obdobje 2020–2025. 
            
            
               Z izstopom Združenega kraljestva iz Evropske unije 30. marca 2019 se bo sprostilo 24 sedežev v odboru. 
            
            
               Komisija meni, da bi bilo treba v čim večji meri ohraniti sedanje ravnotežje v sestavi odbora, saj je rezultat zaporednih medvladnih konferenc. 
            
            
               Zato se predlaga vrnitev treh sedežev Estoniji, Cipru in Luksemburgu, ki so se tem državam članicam odvzeli po zadnjem sklepu o določitvi sestave odbora, in ohranitev preostalih sproščenih sedežev kot rezerve za morebitne prihodnje širitve. Tako bi odbor v obdobju 2020–2025 sestavljalo 329 članov.
            
            
               •Skladnost z veljavnimi predpisi s področja zadevne politike
            
            
               
                  Ni relevantno.
               
            
            
               •Skladnost z drugimi politikami Unije
            
            
               Komisija sprejema ta predlog skupaj s predlogom o sestavi Evropskega ekonomsko-socialnega odbora. Podobnost razporeditve sedežev med državami članicami v obeh odborih bi bilo treba ohraniti. 
            
            
               Pogodbe ne vsebujejo določb o tem, kako določiti sestavo Evropskega ekonomsko-socialnega odbora ali Odbora regij v okviru 350 dovoljenih članov. V nasprotju s tem pa so merila za sestavo Evropskega parlamenta določena v členu 14(2) Pogodbe o Evropski uniji. Medtem ko Parlament sestavljajo neposredno izvoljeni predstavniki državljanov Unije, je odbor sestavljen iz predstavnikov regionalnih in lokalnih skupnosti (člen 300(3) PDEU). Zato je prednostna skrb zagotoviti, da se v odboru sliši glas regij in lokalnih skupnosti, ne pa vzpostavitev neposredne povezave s številom prebivalcev posamezne države članice.
            
            
               V sporočilu z naslovom „Načeli subsidiarnosti in sorazmernosti: krepitev njune vloge pri oblikovanju politik EU„
                  3
                so prikazani načini, kako je mogoče zagotoviti, da se lahko lokalni in regionalni organi ter njihove organizacije učinkoviteje vključijo v pripravo in izvajanje politik Unije, Odbor regij pa je pri tem predstavljen kot pomemben akter.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
         
         
            
               Predlog temelji na členu 305 PDEU, ki določa, da Svet soglasno sprejme sklep, s katerim določi sestavo odbora. 
            
            
               •Subsidiarnost (za neizključno pristojnost) 
            
            
               
                  Ni relevantno.
               
            
            
               •Sorazmernost
            
            
               
                  Ni relevantno.
               
            
            
               •Izbira instrumenta
            
            
               
                  Drugi odstavek člena 305 PDEU določa, da Svet na predlog Komisije soglasno sprejme sklep, s katerim določi sestavo odbora.
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  Ni relevantno.
               
            
            
               •Posvetovanja z zainteresiranimi stranmi
            
            
               
                  Komisija je pri pripravi tega predloga tesno sodelovala s predstavniki držav članic in se z njimi večkrat sestala. Odbor je Komisiji poslal svoje priporočilo, ki temelji na sklepu njegovega predsedstva z dne 3. julija 2018
                     4
                  , naj se Estoniji, Cipru in Luksemburgu vrnejo trije sedeži, drugi prosti sedeži pa naj se ne razdelijo, s čimer bo v mandatnem obdobju 2020–2025 v odboru 329 članov.
               
            
            
               •Zbiranje in uporaba strokovnih mnenj
            
            
               
                  Ni relevantno.
               
            
            
               •Ocena učinka
            
            
               
                  Temu predlogu ni priložena posebna ocena učinka, saj se ne pričakuje, da bi imel širše pomembne gospodarske, socialne in okoljske učinke.
               
            
            
               •Ustreznost in poenostavitev ureditve
            
            
               
                  Ni relevantno.
               
            
            
               •Temeljne pravice
            
            
               
                  Ni relevantno.
               
            
         
         
            
               4.PRORAČUNSKE POSLEDICE
            
            
               
                  Z zmanjšanjem števila sedežev zaradi izstopa Združenega kraljestva iz Evropske unije bi se lahko zmanjšal skupni proračun odbora.
               
            
            
               5.DRUGI ELEMENTI
            
            
               •Izvedbeni načrti ter ureditve spremljanja, ocenjevanja in poročanja
            
            
               
                  Ni relevantno.
               
            
            
               •Obrazložitveni dokumenti (za direktive)
            
            
               
                  Ni relevantno.
               
            
            
               •Začetek veljavnosti
            
            
               Komisija predlaga, naj Svet odloži začetek uporabe tega sklepa do dneva po izteku sedanjega mandata odbora. 
            
            
               2018/0401 (NLE)
            
            
               Predlog
            
            
               SKLEP SVETA
            
            
               o določitvi sestave Odbora regij
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 305 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 300 Pogodbe določa pravila za sestavo Odbora regij. 
            
            
               (2)S Sklepom Sveta 2014/930/EU
                  5
                je bila sestava Odbora regij prilagojena zaradi pristopa Hrvaške. Estoniji, Cipru in Luksemburgu se je odvzel po en sedež, da se je odpravilo razhajanje med največjim dovoljenim številom članov, ki ga določa Pogodba, in številom članov po pristopu Hrvaške. 
            
            
               (3)V preambuli k Sklepu 2014/930/EU je navedeno, da Svet ta sklep spremeni pravočasno pred začetkom mandata odbora leta 2020.
            
         
         
            
               (4)Odbor regij je 3. julija 2018 sprejel priporočila Komisiji in Svetu glede svoje prihodnje sestave
                  6
               .
            
            
               (5)Sedanje ravnotežje v sestavi Odbora regij bi bilo treba v čim večji meri ohraniti, saj je rezultat zaporednih medvladnih konferenc.
            
            
               (6)Z izstopom Združenega kraljestva iz Evropske unije se bo sprostilo 24 sedežev v odboru. Posledično je mogoče ponovno vzpostaviti ravnotežje razdelitve sedežev, ki je veljalo pred sprejetjem Sklepa Sveta 2014/930/EU –
            
            
               SPREJEL NASLEDNJI SKLEP: 
            
            
               Člen 1
            
            
               Sestava članstva Odbora regij je naslednja:
            
            
               Belgija
                     12
            
            
               Bolgarija
                     12
            
            
               Češka
                     12
            
            
               Danska
                     9
            
            
               Nemčija
                     24
            
            
               Estonija
                     7
            
            
               Irska
                     9
            
            
               Grčija
                     12
            
            
               Španija
                     21
            
            
               Francija
                     24
            
            
               Hrvaška
                     9
            
            
               Italija
                     24
            
            
               Ciper
                     6
            
            
               Latvija
                     7
            
         
         
            
               Litva
                     9
            
            
               Luksemburg
                     6
            
            
               Madžarska
                     12
            
            
               Malta
                     5
            
            
               Nizozemska
                     12
            
            
               Avstrija
                     12
            
            
               Poljska
                     21
            
            
               Portugalska
                     12
            
            
               Romunija
                     15
            
            
               Slovenija
                     7
            
            
               Slovaška
                     9
            
            
               Finska
                     9
            
            
               Švedska
                     12.
            
            
               Člen 2
            
            
               Ta sklep začne veljati dvajseti dan po objavi v Uradnem listu Evropske unije.
            
            
               Uporablja se od 26. januarja 2020.
            
            
               Člen 3
            
            
               Ta sklep je naslovljen na države članice.
            
            
               V Bruslju,
            
            
               
                     Za Svet
               
            
         
         
            
               
                     Predsednik
               
            
         
         
            
                  
                     (1)
                  
                        Akt o pogojih pristopa Republike Hrvaške in prilagoditvah Pogodbe o Evropski uniji, Pogodbe o delovanju Evropske unije in Pogodbe o ustanovitvi Evropske skupnosti za atomsko energijo (UL L 112, 24.4.2012, str. 6–110).
               
               
                  
                     (2)
                  
                        Sklep Sveta 2014/930/EU (UL L 365, 19.12.2014, str. 143–144).
               
               
                  
                     (3)
                  
                        COM(2018) 703 final z dne 23. oktobra 2018.
               
               
                  
                     (4)
                  
                        Pismo predsednika odbora Komisiji z dne 27. julija 2018.
               
               
                  
                     (5)
                  
                        Sklep Sveta 2014/930/EU (UL L 365, 19.12.2014, str. 143–144).
               
               
                  
                     (6)
                  
                        Sklep predsedstva Odbora regij z dne 3. julija 2018.